
బెంగళూరు : టిప్పు సుల్తాన్ జయంత్యుత్సవాలకు తనను పిలవొద్దని బీజేపీ ఎంపీ, కేంద్ర మంత్రి అనంత్ కుమార్ హెగ్డే కర్ణాటక ప్రభుత్వాన్ని కోరారు. కర్ణాటక ప్రభుత్వ ప్రధాన కార్యదర్శికి అనంత్ కుమార్ రాసిన లేఖలో వచ్చే నెల 10న ప్రభుత్వం నిర్వహించే టిప్పు సుల్తాన్ జయంత్యుత్సవాలకు సంబంధించిన ఆహ్వాన లేఖల్లో తన పేరును చేర్చవద్దని కోరారు. టిప్పు సుల్తాన్ హిందూ వ్యతిరేకి అని స్పష్టం చేశారు. మైసూరు, కూర్గ్లలో వేలాదిమంది హిందువులను టిప్పు సుల్తాన్ హత్య చేయించారని తెలిపారు. తీవ్రమైన వ్యతిరేకత ఉన్నప్పటికీ ఈ ఉత్సవాలను నిర్వహిస్తుండటాన్ని ఖండించారు.టిప్పు సుల్తాన్ జయంత్యుత్సవాలపై గత ఏడాది కూడా తీవ్ర నిరసనలు వ్యక్తమయ్యాయి. టిప్పు  తన పాలనా కాలంలో కొడగు, శ్రీరంగపట్నంలలో వేలాది హిందువులను హత్య చేయించినట్లు ఆరోపణలు చేశారు. అయినప్పటికీ కర్ణాటకలోని కాంగ్రెస్ ప్రభుత్వం టిప్పు జయంత్యుత్సవాలను నిర్వహించింది.అనంత్ కుమార్ హెగ్డే ప్రస్తుతం నరేంద్ర మోదీ మంత్రివర్గంలో నైపుణ్యాభివృద్ధి, ఎంటర్ప్రెన్యూవర్షిప్ శాఖల సహాయ మంత్రిగా ఉన్నారు.

bengaluru : tippu sultan jayantyutsavaalaku tananu pilavoddani bgfa empy, kendra mantri anant kumar hegde karnaataka prabhutvaanni koraru. karnaataka prabhutva pradhaana kaaryadarsiki anant kumar raasina lekhalo vache nela 10na prabhutvam nirvahinche tippu sultan jayantyutsavaalaku sambandhinchina aahvaana lekhallo tana paerunu cherchavaddani koraru. tippu sultan hindu vyatireki ani spashtam chesaru. maisuru, koorglalo velaadimandi hinduvulanu tippu sultan hatya cheyinchaarani telipaaru. teevramaina vyatirekata unnappatikii ee utsavaalanu nirvahistundataanni khandinchaaru.tippu sultan jayantyutsavaalapai gatha edaadi kuudaa teevra nirasanalu vyaktamayyaayi. tippu  tana palana kaalamlo kodagu, srirangapatnamlalo velaadi hinduvulanu hatya cheyinchinatlu aaropanalu chesaru. ayinappatiki karnaatakalooni congress prabhutvam tippu jayantyutsavaalanu nirvahinchindi.anant kumar hegde prastutam narendra modii mantrivargamlo naipunhyaabhivruddhi, enterprenuvershyp saakhala sahaya mantrigaa unnaaru.